【馬匹加分】神虎龍駒贏馬只加3分 丁仔大勝馬仍留原班
2024年05月20日 20:05
東網電視
更多新聞短片
「神虎龍駒」(藍紅黃衫)勝後只加3分。
昨日沙田10場賽事，7磅仔黃智弘幫伍鵬志贏「神虎龍駒」，大家估吓加幾分？係加3分咋，呢場得6隻馬，佢贏「增有」短馬頭，同其他馬相距又唔遠，其實加3分都正常，現時最新上到111分。開齋的「鐵三角」加7分升到55分，未必即刻再勝，反而威哥匹「手機錶霸」贏少少只加6分，但呢隻鬥心好馬經常贏得忟水，最新只是76分仍留在三班，季內可4捷。至於全日加最多分，係丁仔大勝的「輝煌精英」，加9分但亦只是60分留到響四班，丁仔搶分馬下次可再下一城。
昨日各場頭馬加分幅度及最新評分：
駿先生 44+6
以戰常勝 59+7
神虎龍駒 111+3
輝煌精英 60+9
鐵三角 55+7
信心星 56+6
遨遊武士 74+7
同祥和順 72+6
龍城強將 46+6
手機錶霸 76+6